**JALAJÄLG**

**isikuandmete töötlemise tingimused töötajatele ja kandidaatidele**

Kehtiv alates 01.08.2022

**SISSEJUHATUS**

Käesolev isikuandmete töötlemise tingimuste dokument (edaspidi „**Privaatsustingimused**“) kirjeldab, kuidas **Aktsiaselts Jalajälg** (registrikood **10188051**, edaspidi „Jalajälg“) töötleb isikuandmeid seoses töösuhetega, sealhulgas töötajate ja tööle kandideerijate isikuandmeid.

Privaatsustingimuste eesmärk on anda Jalajälg töötajatele ja tööle kandideerijatele selget ja läbipaistvat teavet selle kohta, kuidas Jalajälg võib Teie isikuandmeid töödelda, kui töötate meie juures, olete meie juures töötanud või kandideerite meie juurde tööle. Palun tutvuge Privaatsustingimustega hoolikalt ning kui Teil tekib täpsustavaid küsimusi selle kohta, kuidas me Teie isikuandmeid töötleme või kui Te soovite esitada meile Teie isikuandmete töötlemisega kaasnevate õiguste teostamiseks taotlusi, võtke meiega ühendust allpool jaotises „Kontakt“ toodud kontaktandmetel või pöörduge oma otsese ülemuse või personalitöötaja poole.

Jalajälg võib käesolevaid isikuandmete töötlemise tingimusi aeg-ajalt muuta. Ajakohased isikuandmete töötlemise Privaatsustingimused on avaldatud ühiskettal või tehtud muul viisil kättesaadavaks.

1. **MÕISTED**

|  |  |
| --- | --- |
| **„IKÜM“** | Euroopa Parlamendi ja nõukogu määrus (EL) 2016/679, 27. aprill 2016, füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus). |
| **„Jalajälg“** | Aktsiaselts Jalajälg, registrikood 10188051. |
| **„Isikuandmed“** | Igasugune teave tuvastatud või tuvastatava füüsilise isiku („andmesubjekti“) kohta; tuvastatav füüsiline isik on isik, keda saab otseselt või kaudselt tuvastada, eelkõige sellise identifitseerimistunnuse põhjal nagu nimi, isikukood, asukohateave, võrguidentifikaator või selle füüsilise isiku ühe või mitme füüsilise, füsioloogilise, geneetilise, vaimse, majandusliku, kultuurilise või sotsiaalse tunnuse põhjal. |
| **„Kehtiv õigus“** | Kõik kehtivad Euroopa Liidu õigusaktid ning kõik kehtivad Eesti Vabariigi õigusaktid, sealhulgas, kuid mitte ainult, IKÜM-i riigisisesed rakendusaktid, mis kehtivad käesolevate tingimuste kehtivuse ajal või hakkavad kehtima pärast tingimuste kehtestamist. |
| **„Tööandja“** | Jalajälg |
| **„Töötaja“ või „andmesubjekt“** | Füüsiline isik, kelle andmeid Jalajälg töösuhetes või sarnastes võlaõiguslikes suhetes töötleb.  |
| **„Töötlemine“** | Isikuandmete või nende kogumitega tehtav automatiseeritud või automatiseerimata toiming või toimingute kogum, nagu kogumine, dokumenteerimine, korrastamine, struktureerimine, säilitamine, kohandamine ja muutmine, päringute tegemine, lugemine, kasutamine, edastamise, levitamise või muul moel kättesaadavaks tegemise teel avalikustamine, ühitamine või ühendamine, piiramine, kustutamine või hävitamine. |
| **„Vastutav Töötleja“** | Füüsiline või juriidiline isik, avaliku sektori asutus, amet või muu organ, kes üksi või koos teistega määrab kindlaks Isikuandmete töötlemise eesmärgid ja vahendid. Käesolevate Privaatsustingimuste tähenduses on töötaja isikuandmete vastutav töötleja Jalajälg.  |
| **„Volitatud Töötleja“** | Füüsiline või juriidiline isik, avaliku sektori asutus, amet või muu organ, kes töötleb isikuandmeid vastutava töötleja nimel.  |

1. **ÜLDSÄTTED**
	1. Privaatsustingimused kohalduvad, kui olete sõlminud töölepingu või muu sarnast tüüpi lepingu (edaspidi „**tööleping**“) Jalajäljega või soovite sõlmida töölepingu Jalajäljega. Seoses töölepingu sõlmimise ja selle täitmisega, samuti seoses tööle kandideerimisel töötaja sobivuse hindamisega, peame töötlema teie isikuandmeid.
	2. Jalajälg tagab töötajate isikuandmete töötlemise kooskõlas kehtiva õigusega. Kõige olulisemad õigusaktid, millest Jalajälg töötajate isikuandmete töötlemisel lähtub, on töölepingu seadus, isikuandmete kaitse seadus ja IKÜM.
2. **MILLAL JA MILLISTEL EESMÄRKIDEL ME ISIKUANDMEID TÖÖTLEME?**
	1. Jalajälg töötleb töötajate isikuandmeid üksnes kindlaksmääratud eesmärkidel ja kehtiva õiguse alusel.
	2. Jalajälg töötleb töötajate isikuandmeid eelkõige ulatuses, milles see on vajalik töölepingu sõlmimiseks ja täitmiseks, samuti siis, kui see on vajalik Jalajälg kui tööandja kehtivast õigusest tulenevate kohustuste täitmiseks.
	3. Isikuandmete töötlemise õiguslik alus, mida töötleme seoses töölepingu sõlmimise ja täitmisega, on IKÜM artikkel 6 lõige 1 punkt b. Isikuandmed, mida töötleme seoses töölepingu sõlmimise ja täitmisega, on eelkõige järgmised andmed:
		1. ees- ja perekonnanimi;
		2. isikukood;
		3. kontaktandmed (aadress, telefoninumber, e-posti aadress);
		4. pangakonto andmed;
		5. haridust ja/või kutseoskust tõendavad dokumendid;
		6. muud andmed, mille töötaja on esitanud tööle kandideerides;
		7. tööalane e-posti aadress ja telefoninumber;
		8. ametinimetus;
		9. töötasu andmed;
		10. puhkuste kasutamisega seotud andmed;
		11. tööriietuse andmise jaoks vajalikud andmed (kui kohaldub);
		12. töövõimetuslehtede ja tööõnnetustega seotud andmed jne.
	4. Töölepingu sõlmimise ja täitmise eesmärgil võib Jalajälg töötajate isikuandmeid töödelda järgmistel spetsiifilisematel eesmärkidel:
		1. töö korraldamine ning tööülesannete andmine;
		2. töötasu ja muude hüvede arvestamine ja maksmine;
		3. tööülesannete täitmiseks vajalikele IT-süsteemidele juurdepääsu võimaldamine;
		4. töötulemuslikkuse ja töötaja arengu hindamine;
		5. täiendkoolituste korraldamine ning koolitusarvestuse pidamine;
		6. töötaja terviseandmete töötlemine töötervishoiuseadusega sätestatud juhtudel ja ulatuses seoses tervisekontrollide tulemuste ja tööõnnetustega;
		7. Jalajälg põhikontaktisikute kontaktandmete (nimi, positsioon, töö e-postiaadress, telefoninumber) avaldamine veebilehel; märgime, et töötajal on õigus esitada vastuväiteid enda andmete avaldamise kohta – loe all peatükk „Andmesubjekti õigused“).
	5. Töötaja vabatahtlikult antud ja selgelt piiritletud nõusoleku alusel võib Jalajälg töödelda töötaja isikuandmeid ka mõnel muul eesmärgil. Nõusoleku alusel töödeldavate isikuandmete õiguslik alus on IKÜM artikkel 6 lõige 1 punkt a. Sellise nõusoleku küsib Jalajälg töötajalt iga kord eraldi. Töötajal on õigus nõusolek igal ajal tagasi võtta ning Jalajälg lõpetab koheselt Isikuandmete töötlemise, mis toimub selle nõusoleku alusel. Töötaja nõusoleku alusel töötleb Jalajälg reeglina isikuandmeid, kui see on vajalik mõne soodustuse või boonuse pakkumise eesmärgil. Näiteks seoses jõulupakkide jagamisega töötajate lastele, võime küsida töötaja laste arvu ja vanuseid. Töötaja ei ole kohustatud nõusolekut andma.
	6. Teatud juhtudel võib Jalajälg töödelda töötajate andmeid Jalajälg õigustatud huvi korral, millisel juhul on isikuandmete töötlemise õiguslik alus IKÜM artikkel 6 lõige 1 punkt f. Näiteks võime vahetada isikuandmeid Jalajälg kontsernisiseselt kontserni kuuluvate ettevõtete vahel sisehalduse eesmärkidel. Jalajälg õigustatud huvi alusel kasutame ka turvakaameraid (loe selle kohta eraldi täpsemalt turvakaamerate kasutamise peatükist).
3. **KANDIDAATIDE ISIKUANDMETE TÖÖTLEMINE**
	1. Jalajälg töötleb tööle kandideerijate isikuandmeid töökonkursi raames, eesmärgiga hinnata kandidaadi sobivust Jalajälg pakutavale vabale töökohale. Seoses tööle kandideerimisega töötleb Jalajälg neid andmeid, mida kandidaat ise CV-s ja/või kaaskirjas enda kohta avaldab. Valituks osutunud kandidaadi andmeid kasutab Jalajälg töölepingu sõlmimiseks, küsides vajadusel täiendavaid andmeid.
	2. Kandidaadil on õigus teada, milliseid andmeid Jalajälg on tema kohta kogunud, nendega tutvuda, anda nende andmete osas selgitusi ja esitada vastuväiteid. Kandidaadil on ka muud käesolevates tingimustes nimetatud ja kohalduva õigusega ette nähtud andmesubjekti õigused.
	3. Jalajälg võib uute töötajate värbamisel kasutada personaliotsingu firmat. Sellisel juhul töötleb see personaliotsingu firma volitatud töötlejana kandidaatide isikuandmeid.
	4. Jalajälg kustutab ja hävitab mittevalituks osutunud kandidaatide isikuandmed 1 aasta jooksul pärast värbamisotsuse tegemist.
	5. Tingimusel, et kandidaat annab selleks eraldi selgesõnalise nõusoleku, võib Jalajälg mittevalituks osutunud kandidaadi isikuandmeid säilitada pikema aja jooksul, eesmärgiga teha talle ettepanekuid tulevikus korraldatavatel töökonkurssidel osalemiseks.
4. **TURVAKAAMERATE KASUTAMINE**
	1. Kehtiva õiguse alusel on Jalajäljel õigus kasutada isikute ja vara kaitse eesmärgil jälgimisseadmestikku. Selleks kasutab Jalajälg enda territooriumil turvakaameraid, millega seoses töötleme ka isikuandmeid. Kaamerad salvestavad üksnes pilti, heli ei salvestata.
	2. Turvakaamerate kasutamine on vajalik eelkõige Jalajälg territooriumil, sh kauplustes ja ladudes, turvalisuse tagamiseks, turvaintsidentide vältimiseks ning menetlemiseks ning Jalajälg vara ja inimeste, sh töötajate, turvalisuse tagamiseks.
	3. Õiguslik alus turvakaamerate kasutamiseks on Jalajälje õigustatud huvi isikuandmete kaitse üldmääruse (IKÜM) artikkel 6 lõige 1 punkti f alusel.
	4. Jalajälg jälgimisseadmestik koosneb territooriumile paigaldatud kaameratest. Kaamerad on paigaldatud järgmestesse asukohtadesse:
* kaupluste müügisaalides;
* kontoriruumides üldligipääsetavadel aladel, kuhu pääsevad ka külalised.
	1. Turvakaameraid ole kunagi paigaldatud aladele, kus Jalajälg töötajad, Jalajälg kliendid või teised isikud, kes võivad turvakaamera vaatevälja sattuda, võivad eeldada täielikku privaatsust. Näiteks ei ole kaameraid kunagi riietusruumides, tualettruumides jne.
	2. Turvakaamerate kasutamise korral on turvakaamera jälgimisalasse alati paigutatud silt kaamera kasutamise kohta, s.o silt, millel on kaamera kujutis ja/või sõna „VIDEOVALVE“. Sildi puudumisel kaameraid ei kasutata.
	3. Reeglina Jalajälg ei edasta kaamerate salvestisi kolmandatele isikutele, välja arvatud, kui Jalajälg on kehtiva õiguse alusel selleks õigustatud või kohustatud. Näiteks võib Jalajälg edastada salvestisi ametiasutustele kehtiva õiguse alusel, näiteks kui see on vajalik toimepandud õigusrikkumiste või muude intsidentide uurimiseks kehtiva õiguse alusel volitatud isikute poolt, näiteks Politsei- ja Piirivalveameti poolt.
	4. Turvakaamerate salvestistele juurdepääs on piiratud isikute ringiga, kes vajavad ligipääsu rangelt seoses enda tööülesannete täitmisega.
	5. Jalajälg rakendab kaamerate salvestise säilitamisel mõistlikke organisatsioonilisi ja tehnilisi turvameetmeid, et kaitsta isikuandmeid tahtmatu, volitamata töötlemise või avalikuks tuleku eest. Kaamerate salvestisi säilitatakse Jalajälg kohalikul serverikettal.
	6. Jalajälg säilitab välikaamerate salvestisi kuni 30 päeva alates salvestise tegemisest, välja arvatud, kui selle aja jooksul on algatatud menetlus samal perioodil toimepandud õigusrikkumise või muu intsidendi uurimiseks, millega seoses on vajalik konkreetse salvestise säilitamine pikema säilitamisperioodi jooksul. 30-päevane säilitamistähtaeg on vajalik selle perioodi jooksul toimunud võimalike intsidentide või õigusrikkumiste avastamiseks või uurimiseks.
	7. Kõigil Jalajälg töötajatel, Jalajälg klientidel või teistel kolmandatel isikutel, kes on viibinud Jalajälg territooriumil ning kelle kujutist on Jalajälg salvestanud, on õigus tema kujutist sisaldava salvestisega tutvuda. Jalajäljel ei ole võimalik väljastada töötajale või kolmandale isikule kaamera salvestist, kui salvestis on salvestisega tutvumise taotluse saamise ajaks kustutatud. Lisaks palume arvestada, et teiste salvestisele jäänud isikute õiguste ja huvide kaitsmiseks peame muutma nende kujutise selliseks, et neid ei oleks võimalik tuvastada (kujutise udustama), mistõttu ei saa me tutvumist võimaldada koheselt.
1. **ISIKUANDMETE EDASTAMINE JA VOLITATUD TÖÖTLEJATE KASUTAMINE**
	1. Jalajälg ei edasta töötaja isikuandmeid kolmandatele isikutele, välja arvatud selleks kehtiva õiguse alusel seaduslikku õigust omades. Jalajälg ei edasta ilma õigusliku aluseta töötaja andmeid kolmandatele isikutele ka pärast töösuhte lõppu.
	2. Töötajate isikuandmeid võib edastada või neile võivad ligipääsu saada Jalajälg kliendid ja koostööpartnerid, kui see on vajalik seoses töötaja tööülesannete täitmisega.
	3. Jalajälg edastab töötaja andmeid riigiasutustele, kellele Jalajälg on kehtivast õigusest tulenevalt kohustatud andmed edastama (näiteks Maksu- ja Tolliamet, Haigekassa jne).
	4. Jalajälg võib kasutada isikuandmete töötlemisel volitatud töötlejaid. Jalajälg volitatud töötlejad, kes võivad piiratud juhtudel töötajate isikuandmeid töödelda, on näiteks IT-teenuse osutajad (serveriteenuse pakkujad, IT tarkvara arendajad), koolitusteenuste pakkujad või muud tugiteenuste osutajad. Jalajälg kasutab volitatud töötlejatena üksnes selliseid koostööpartnereid, kelle usaldusväärsuses on Jalajälg veendunud ja kes on võtnud kohustuse töödelda isikuandmeid kooskõlas kehtiva õigusega.
2. **ISIKUANDMETE SÄILITAMINE**
	1. Jalajälg ei säilita isikuandmeid kauem, kui see on lähtuvalt Isikuandmete töötlemise eesmärgist või kehtiva õiguse alusel vajalik. Isikuandmed, mille säilitamine pole nende töötlemise eesmärgist lähtuvalt enam põhjendatult vajalik ega kehtivast õigusest tulenevalt kohustuslik, kustutatakse ja hävitatakse viivitamatult.
	2. Kehtiva õiguse alusel järgib Jalajälg töötajate isikuandmeid sisaldavate dokumentide säilitamisel järgmisi tähtaegu seoses töötajate isikuandmete töötlemisega:
		1. Enne 01.07.2009 sõlmitud töölepinguid säilitatakse 50 aastat töölepingu lõppemisest;
		2. alates 01.07.2009 sõlmitud töölepinguid säilitatakse selle kehtivuse ajal ning 10 aastat pärast lepingu lõppemist;
		3. raamatupidamise algdokumente säilitatakse 7 aastat;
		4. tööõnnetuste ja kutsehaigestumise uurimise andmeid säilitatakse 55 aastat;
		5. muid isikuandmeid sisaldavaid dokumente säilitatakse 1 aasta jooksul pärast töösuhte lõppemist.
	3. Kehtiva õiguse alusel järgib Jalajälg kandidaatide isikuandmeid sisaldavate dokumentide säilitamisel järgmisi tähtaegu seoses töötajate isikuandmete töötlemisega:
		1. kuni 1 aasta pärast negatiivse värbamisotsuse tegemist;
		2. kandidaadi nõusolekul kuni nõusoleku kehtivuse lõpuni.
	4. K ui soovite saada detailsemat teavet Isikuandmete säilitamise tähtaegade kohta, võtke palun ühendust alltoodud jaotises „Kontakt“ toodud kontaktandmetel või pöörduge oma otsese ülemuse poole.
3. **ANDMESUBJEKTI ÕIGUSED**
	1. Jalajälg tagab kandidaatidele ja töötajatele kõik kehtivast õigusest andmesubjektile tulenevad õigused.
	2. Igal andmesubjektil on muu hulgas järgmised õigused:
		1. juurdepääsuõigus: õigus igal ajal küsida, kas Jalajäljel on tema kohta isikuandmeid või mitte ning saada teavet selle kohta, milliseid isikuandmeid Jalajälg tema kohta töötleb;
		2. õigus isikuandmete parandamisele: õigus taotleda Jalajäljelt oma isikuandmete täpsustamist või parandamist, kui need on ebapiisavad, puudulikud või valed;
		3. õigus vastuväidete esitamisele: õigus esitada Jalajäljele vastuväiteid oma isikuandmete töötlemise suhtes, näiteks siis, kui Isikuandmete kasutamine põhineb Jalajälje õigustatud huvil;
		4. õigus nõuda Isikuandmete kustutamist: õigus taotleda isikuandmete kustutamist, näiteks siis, kui isikuandmeid töödeldakse andmesubjekti nõusolekul ja andmesubjekt on nõusoleku tagasi võtnud;
		5. õigus piirata töötlemist: õigus nõuda, et Jalajälg piiraks töötaja isikuandmete töötlemise kehtiva õiguse alusel, näiteks siis, kui Jalajälg ei vaja enam isikuandmeid töötlemise eesmärkide saavutamiseks või kui töötaja on esitanud isikuandmete töötlemise suhtes vastuväite;
		6. õigus võtta isikuandmete töötlemiseks antud nõusolek tagasi: kui isikuandmete töötlemine põhineb andmesubjekti antud nõusolekul, on andmesubjektil igal ajal õigus Jalajäljele antud nõusolek tagasi võtta;
		7. õigus andmete ülekantavusele: töötajal on õigus saada Jalajäljelt isikuandmed, mida andmesubjekt on ise Jalajäljele esitanud ning mida töödeldakse andmesubjekti nõusoleku alusel või andmesubjektiga sõlmitud lepingu täitmiseks kirjalikult või üldkasutatavas elektroonilises vormingus, ning, kui see on tehniliselt võimalik, nõuda, et Jalajälg edastaks need andmed mõnele muule vastutavale töötlejale;
		8. õigus esitada kaebus: Kui töötaja leiab, et tema Isikuandmete Töötlemisel on rikutud tema õigusi, on tal alati õigus pöörduda nõude või kaebusega Andmekaitse Inspektsiooni poole – Tatari 39, 10134 Tallinn, info@aki.ee, [www.aki.ee](http://www.aki.ee).
	3. Andmesubjekti käesolevas peatükis loetletud õigused seoses tema isikuandmete töötlemisega ei ole täielikud õigused. Teatud juhtudel võivad teiste andmesubjektide õigused või Jalajälg juriidilised kohustused piirata andmesubjekti õigusi.
	4. Isikuandmete töötlemisega kaasnevate õiguste teostamiseks või isikuandmete töötlemisega seotud taotluste esitamiseks võtke palun ühendust alltoodud jaotises „Kontakt“ toodud kontaktandmetel või pöörduge oma otsese ülemuse, personalitöötaja või andmekaitsespetsialisti poole.
4. **ISIKUANDMETE TURVALISUS**
	1. Jalajälg kohustub tagama isikuandmete töötlemise turvalisuse, eesmärgiga kaitsta isikuandmeid tahtmatu või volitamata töötlemise, avalikuks tuleku või hävimise eest.
	2. Võttes arvesse teaduse ja tehnoloogia viimast arengut ja rakendamise kulusid ning isikuandmete töötlemise laadi, ulatust, konteksti ja eesmärke, samuti töötlemisest tulenevaid andmesubjektide õigusi ja vabadusi ähvardavaid erineva tõenäosuse ja suurusega ohte, rakendab Jalajälg isikuandmete töötlemisel asjakohaseid tehnilisi ja korralduslikke meetmeid isikuandmete turvalisuse tagamiseks.
	3. Töötaja isikuandmeid sisaldavaid dokumente säilitatakse selliselt, et neile on juurdepääs ainult piiratud hulgal inimestel tööülesannete täitmise raames põhjendatud ja vajalikus ulatuses.
5. **KONTAKT**
	1. Isikuandmete töötlemisega seotud küsimuste korral või isikuandmete töötlemisega seotud taotluste esitamiseks, võtke palun ühendust Jalajäljega või Jalajälje personalitöötajaga või pöörduge üldkontaktil või oma otsese ülemuse poole.

**Jalajälg kontaktandmed on:**

**Jalajälg AS**

Pärnu mnt 142/4, Tallinn 11317

jalajalg@jalajalg.ee

+372 654 8403